বিমানের ইকোনমি ক্লাসে দক্ষিণী সুপারস্টার রজনীকান্ত

কলকাতা: বিমানের ইকোনমি ক্লাসে দক্ষিণী সুপারস্টার রজনীকান্ত (Rajinikanth)। বিমানে সাধারণ সিটে অভিনেতাকে দেখে উচ্ছ্বসিত যাত্রীরা। হাততালি, উচ্ছ্বাসকে অনায়াসে সামলাতে হাসিমুখে হাত নাড়লেন রজনী। তারপর বসে পড়লেন নিজের আসনে। এমন ‘ডাউন টু আর্থ’ এক সুপারস্টারকে দেখে মুগ্ধ নেটপাড়া। রজনীকান্তের এই আচরণ মুহূর্তে ভাইরাল হয়েছে।

রজমীকান্ত নামটা যথেষ্ট। কে না চেনে অভিনেতাকে। এক তারকাকে খানিকটা সাধারণভাবে চলতে দেখলে যে কেউ চমকে যাবে। নিজের স্টারডমকে সরিয়ে রেখে বিমানের ইকোনমি ক্লাসেই সফর করলেন এই নায়ক। জীবনে পথ দিকে চলার পথ মোটেও মশৃণ ছিল না। কখনও কুলি হয়ে জিনিসপত্র বয়ে দিয়েছেন, কখনও বাসের টিকিট কেটেছেন কন্ডাক্টর হয়ে। আর আজ তিনি ৪০০ কোটি টাকার মালিক! গোটা বিশ্বে ‘থালাইভা’র অনুরাগীর সংখ্যাও নেহাত কম নয়। কিন্তু নিজের সেই শুরুর দিনগুলো ভোলেননি তিনি। সব সময় মাটিতে পা রেখে চলেন। যার প্রমাণ আগেও মিলেছে। আবারও মিলল। বিমানে সাধারণ সিটে রজনীকান্ত ট্রাভেল করছেন। সাধারণ যাত্রীদের উচ্ছ্বাসও ছিল দেখার মতো। মুহূর্তে বিমানটি হয়ে উঠল যেন একটা সিনেমা হল।

Superstar Rajinikanth turns a flight? into theatre with huge reception, post Jailer2️⃣ shoot. pic.twitter.com/hOrqpRdgsS

— Manobala Vijayabalan (@ManobalaV) April 25, 2025

আরও পড়ুন: খোলা পিঠ, অনিন্দিতার বোল্ডনেসে বঁদ নেটপাড়া

অন্য খবর দেখুন